《早春杂咏 其二》
清代·严泓曾

岂缘耽静得丹丘，自爱城隅竹石幽。山起晓岚衔粉堞，花迎朝石见红楼。

蓝田春满生烟暖，珠树风微结实稠。不向帘前听玉笛，梦醒何处看罗浮。

作者简介：江苏无锡人，字人宏，一字青梧。严绳孙子。工平远山水，尤精人物。尝为王士禛写《碧山吟社图》留别，士禛有诗记其事。有《青梧集》。